cyanic-selkie/wikianc huggingface dataset:
Nico (film)
Handling
Nico Toscani (Steven Seagal) er en hardbarket politimann i Chicago med bakgrunn i CIA, samt ekspert i kampsport. Sammen med sin kvinnelige partner Delores, gjør han stort narkokupp, men øyeblikkelig er FBI på pletten og får de mistenkte løslatt. Like etter blir en prest i hans nabolag drept og Nico blir advart om at både han og hans familie er i fare. Han skjønner at det er korrupte elementer innen FBI og starter derfor sin egen etterforskning. Sporene leder ham til CIA-agenten Kurt Zagon, som arbeider med å finanseiere en invasjon av Nicaragua. Han får også greie på at det eksisterer en plan om å drepe en amerikansk senator.
Om filmen
Nico fikk blandet mottakelse av filmkritikerne og har oppnådd 47 % på Rotten Tomatoes. Den amerikansk filmkritikeren Roger Ebert gav den ganske god omtale og endte opp med å gi den 3 av 4 stjerner.
Aftenpostens anmelder gav den dårlig omtale og skrev blant annet: «Seagal mangler nærvær, personlighet og karisma. Han tar ikke kamera skikkelig». Dagbladets anmelder gav den terningkast to.
Filmen ble en moderat suksess i USA, hvor den innbrakte nesten $19 millioner. Produksjonskostnadene var på ca $7,5 millioner.
Filmen gikk på norske kinoer høsten 1988 under tittelen Nico. Den ble også lansert på video under denne tittelen. Senere har bruken av tittelen Above the Law blitt mer vanlig.
Emile Smith Rowe
Emile Smith Rowe (født 28. juli 2000) er en engelsk fotballspiller som spiller for Arsenal FC.
Osman IV Fu’ad
Osman IV Fu'ad (født 24. februar 1895, død 19. mai 1973) var det 39. overhodet for Det osmanske dynastiet. I hans tid ble det gjennomført to statskupp i Tyrkia. Under det første i 1960 ble statsministeren Adnan Menderes hengt.
Newton County (Mississippi)
Newton County er et fylke i den amerikanske delstaten Mississippi. Administrasjonssenteret ligger i Decatur.
Brachysiderus quadrimaculatus
Brachysiderus quadrimaculatus er en bille som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
En middelsstor (35-45 millimeter), kraftig, gulbrun eller rødbrun, blank hornbille. Hodet og beina er svarte. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten.
Utbredelse
Arten finnes i Peru, Brasil og Bolivia.
The Smiths (album)
The Smiths er det selvtitulerte debutalbumet til den britiske gruppa The Smiths. Det kom på andreplass på den britiske albumlista UK Albums Chart.
Eduard Derzsei
Eduard Derzsei (født 27. oktober 1934, død 21. mai 2015) er en rumensk volleyballspiller.
Han representerte Romania under Sommer-OL 1964 i Tokyo, hvor han ble nummer 4.
Noxubee County
Noxubee County er et fylke i den amerikanske delstaten Mississippi. Administrasjonssenteret ligger i Macon.
Ahmed IV Nihad
Ahmed IV Nihad (født 5. juli 1883 Çırağanpalasset i Ortaköy i Istanbul, død 4. juni 1954 i Beirut i Libanon) var det 38. overhodet for Det osmanske dynastiet og det andre overhodet for familien etter Det osmanske riket ble oppløst 1. november 1924. Han overtok etter Abdülmecid II sin død 23. august 1944.
Helmut Höflehner
Karriere
Höflehner var utforspesialist, og vant i løpet av karrieren 10 enkeltrenn i verdenscupen. I 1985 og 1990 sikret han seg krystallkulen som bevis på sammenlagtseier i utforcupen.
I internasjonale mesterskap hadde ikke Höflehner stor suksess, og står uten medaljer.
Her Bridal Nightmare
Her Bridal Nightmare er en amerikansk stumfilm fra 1920 regissert av Al Christie.
Mihai Chezan
Mihai Chezan (født 21. oktober 1935) er en rumensk volleyballspiller.
Han representerte Romania under Sommer-OL 1964 i Tokyo, hvor han ble nummer 4.
The Hell Ship
The Hell Ship er en amerikansk drama-stumfilm fra 1920, regissert av Scott R. Dunlap og med Madlaine Traverse i hovedrollen.
Filmen antas å ha gått tapt.
Handling
Humphrey er kaptein på skipet Glory Ann, men blir drept under et mytteri. Datteren hans Paula, med en pistol, holder deretter mytteristene i sjakk. Ikke lenge etterpå henter skipet John Hadlock, en skadet overlevende etter et forlis.
Paula pleier ham tilbake til helse, og blir etter hvert forelsket i ham. John, som kommer seg, hjelper henne med å kontrollere resten av mannskapet. Skipet stopper ved San Francisco for å plukke opp Glory, søsteren til Paula. Men etter at skipet har satt seil igjen, gjør mannskapet imidlertid mytteri igjen. Det oppstår komplikasjoner.
Oktibbeha County
Oktibbeha County er et fylke i den amerikanske delstaten Mississippi.
Russlands superliga i ishockey
Russlands superliga i ishockey (RSL) (russisk: Профессиональная Хоккейная Лигą) var tidigere den høyeste divisjonen i russisk ishockey, och ansås for å være den beste ishockeyligaen i verden etter NHL. Superligaen ble grunnlagt innen 1996/1997-sesongen og var en del av den russiske proffligaen som var delt i tre divisjoner: Superligaen, Primærligaen (Vyssjaya Liga) og Første Liga (Pervaja Liga).
Ligaen ble oppløst etter 2007/2008-sesongen og erstattet av Kontinental Hockey League (KHL). KHL innlemmet alle 20 klubber som tidligere utgjorde den russiske superligaen for i alt å omfatte 24 klubber i sin første sesong.
Å vende tilbake (2006)
Å vende tilbake (spansk originaltittel: Volver) er en spansk film fra 2006 som er skrevet og regissert av Pedro Almodóvar. I denne filmen knyttes tråder fra flere av hans tidligere arbeider sammen og danner et bakteppe for historien.
Handling
Filmen handler om en eksentrisk familie av kvinner fra et sted sør for Madrid. I sentrum for handlingen står arbeiderklassekvinnen Raimunda, som tvinges til å ta noen vanskelige valg for å beskytte sin 14 år gamle datter Paula. Som om ikke dette var nok å hanskes med, står Paulas mor Irene opp fra de døde.
Priser og nominasjoner
Under Den 79. Oscar-utdelingen ble Penélope Cruz nominert til Oscar for beste kvinnelige hovedrolle for sin innsats i denne filmen.
Adam White
Adam White (født 8. november 1989) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.
Svevn
Svevn er det tredje albumet fra det norske bandet Gåte som ble utgitt i november 2018.
Lars Ragnar Manengen
Lars Ragnar Manengen (født 9. juni 1981) er en norsk terrengsyklist. Han er Norgesmester i maraton 2010, 2011, og 2012. Han har vært på pallen i eliteklassen i Birkebeinerrittet flere ganger. I 2012 vant han for første gang Birkebeinerrittet foran lagkameratene Martin Olsen og Truls Engen Korsæth.
Eosagra
Eosagra er en utdødd slekt av biller som tilhører den artsrike familien bladbiller (Chrysomelidae). Slekten levde i eocen-tiden, 48-40 millioner år før nåtid.
Levevis
Disse billene levde på planter.
Utbredelse
Slekten er bare kjent fra lokaliteten Geiseltal i Tyskland.
Systematisk inndeling
Inndelingen følger
Bringebær
Bringebær (Rubus idaeus) er en halvbusk i rosefamilien som er vanlig i store deler av Norge. Planten kjennetegnes ved at den har torner langs greinene og får røde eller gule bær etter blomstring. Skuddene er toårige og blomstrer og bærer frukt andre året. Det er derfor viktig å ikke fjerne friske skudd. Bringebær skal vannes relativt sparsomt, men trenger ekstra fuktighet under bærmodningen for at bærene skal bli saftige. Får de ikke dette, blir bærene knudrete.
I Norge skiller vi mellom villbringebær som vokser i skogen og hagebringebær. Villbringebær er mindre, men har en sterkere aroma enn hagebringebær.
Habitat
Bringebær vokser typisk i forstyrret skog, det vil si steder der det har vært inngrep som kvisting av kantvegetasjon og veibygging. Dette er typiske områder det lett kan danne seg pionervegetasjon av bringebær. Den kan vokse på holmer og i strandsonen og nær tregrensen.
Planten brer seg med sideskytende jordstengler som danner nye skudd et stykke bortenfor den første planten. Luking av bringebær kan dermed være vanskelig. Planten kan dessuten danne tette og stikkende kjerr som det gjerne er ubehagelig å ferdes igjennom.
Egenskaper
Ville bringebær inneholder 3,97 milimol antioksidanter per 100 gram, Ferske bær inneholder vitaminene C, B6, B2 og A. Ferske bær inneholder størst mengde av mineralene kalium, kalsium, fosfor og jern.
Bruk
Bringebær dyrkes hovedsakelig for frukten, men noen ganger også for bladene og røttene. Bærene egner seg godt til sylting og safting. Innen folkemedisinen har det dessuten vært laget te av ungblader.
I tillegg til vanlig bringebær finnes det flere kultivarer. Disse har vanligvis større bær og kan ha litt annen, søtere smak. Det finnes også krysninger mellom bringebær og bjørnebær, loganbær og taibær. Boysenbær er en videre krysning mellom loganbær og blåbringebær.
Oldenborg Idrætsselskab
Oldenborg Idrætsselskab er en idrettslag med base i Oslo, men de fleste av spillerne kommer ikke fra Oslo. Klubben drives kun på dugnadsbasis.
Historie
Klubben ble opprettet av studenter ved Det teologiske menighetsfakultet i 1999 og er aktiv innen volleyball, fotball, futsal og håndball.
Oldenborg har per april 2023 15 aktive lag:
Oldenborg er en klubb som drives på bakgrunn av kristne verdier. Klubbens motto er «Alt makter jeg i Ham som gjør meg sterk» (Fil. 4,13), og dette sitatet er også en del av klubbsymbolet, der det gamle kristne fiskesymbolet har en sentral plass.
Oldenborg fotball har ingen fast hjemmestadion, men har tidligere spilt sine hjemmekamper på Frogner Stadion. I nyere tid brukes Veitvet Stadion hyppig, men hjemmekampene kan foregå på flere forskjellige baner i Oslo.
I Norgesmesterskapet i fotball for herrer 2010 spilte klubben mot Kongsvinger i første runde og tapte 0-1. Året etter spilte de mot Vålerenga i første runde og tapte 1-12.
Osvald Abrahamsen
Osvald Abrahamsen (født 26. april 1896 i Oslo, død 27. oktober 1942 i Sachsenhausen) var en norsk bryggearbeider og motstandsmann mot det nasjonalsosialistiske Tyskland.
Han var medlem av Osvald-gruppen, som fra 1941 ble ledet av sjømannen Asbjørn Sunde.
1. serierunde i Toppserien 2023
Alle kampene i '''1. serierunde i Toppserien 2023''' ble spilt lørdag 25. mars.
Kjetil Bjerkestrand
Kjetil Bjerkestrand (født 18. mai 1955) er en norsk musiker (keyboard), komponist, arrangør og plateprodusent. Han har arrangert musikk for artister som Ray Charles, Dee Dee Bridgewater, Keith Emerson, Ian Hunter, Jon Lord, Ute Lemper, Sissel Kyrkjebø og a-ha. Som musiker har han deltatt på innspillinger med blant andre a-ha, Ray Charles, Ute Lemper, Ian Hunter, Dance with a Stranger, DumDum Boys, Jonas Fjeld Band, Marius Müller, TNT, Arve Tellefsen, Bobbysocks, Bjørn Eidsvåg, Carola Häggkvist og Dee Dee Bridgewater.
Han komponerte i 2009 musikken til teaterstykket basert på romanen Sangen om den røde rubin, sammen med Anne Grete Preus.
Kjetil Bjerkestrand ga i 2010 ut sitt første egentlige solo-album; Piano Poems på Kirkelig Kulturverksted.
K.B. komponerte i 2012 bestillingsverket Memento Mori, som ble urfremført under Olavsfestdagene i Trondheim 29/7 2012.
I 2013 komponerte han musikken til Oslo nye teater og Riksteaterets oppsetning av Snøhvit.
Siden 2010 har K.B. hatt et tett samarbeid med Keith Emerson og arrangerer hans musikk for symfoniorkester. Likedan har han et lignende samarbeid med Dhafer Youssef og Dee Dee Bridgewater.
LOT Polish Airlines
LOT Polish Airlines (Polskie Linie Lotnicze LOT) er et polsk flyselskap. Selskapet ble stifet 1. januar 1929, da samtlige flyselskaper det året ble fusjonert inn til et nytt statlig selskap. Selskapets første internasjonale flyvning gikk til București i året 1930. Deretter satte LOT opp ruter til Athen, Helsingfors og Beirut.
I 2004 forsøkte LOT å få innpass på markedet for billige flybilletter ved å opprette datterselskapet Centralwings. Den første flyvningen fant sted på ruten Warszawa – London i 2005. Selskapet fløy ruter fra Polen til en rekke europeiske byer. På grunn av lav lønnsomhet besluttet styret å nedlegge Centralwings i 2009.
Flåte
LOT Polish Airlines flåte består av disse flyene 2015:
Codeshare-avtaler
Selskapet har codeshare-avtaler med følgende selskaper (april 2007):
Constantin Ganciu
Constantin Ganciu (født 17. juli 1938) er en rumensk volleyballspiller.
Han representerte Romania under Sommer-OL 1964 i Tokyo, hvor han ble nummer 4.
Universitetet i Jinan
Universitetet i Jinan 济南大学  pinyin: Jǐnán Dàxué (University of Jinan) er et universitet i  Jinan i provinsen Shandong i Folkerepublikken Kina.
Pearl River County
Pearl River County er et fylke i den amerikanske delstaten Mississippi.
Eresina
Eresina er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Små (vingespenn 25-30 millimeter), brune sommerfugler. Oversiden er mørkbrun med et oransje felt på bakvingen. Undersiden av forvingen er oransje med gråbrun ytterkant, mens undersiden av bakvingen er gråbrunt-spraglete.
Levevis
Larvene lever av blågrønnbakterier, alger, lav og annet organisk materiale som de skraper av trestammer. De lever på trær som har kolonier av maur i slekten Crematogaster, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.
Utbredelse
Slekten er utbredt i Vest- og Sentral-Afrika.
Jemenjernspurv
Jemenjernspurv (Prunella fagani) er en monotypisk art i den slekten jernspurver (Prunella) og inngår i jernspurvfamilien (Prunellidae), som er monotypisk. Jemenjernspurven er endemisk for de vestlige fjellene i Jemen.
Taksonomi
Jemenjernspurv har i varierende grad blitt betraktet som en underart av flere andre jernspurver, blant annet hvitbrynjernspurv (P. fulvescens), svartstrupejernspurv (P. atrogularis) og einerjernspurv (P. ocularis). I senere tid har flere igjen valgt å regne den som en underart av einerjernspurven, men på grunn av krigssituasjonen i Jemen har artsspørsmålet ikke latt seg avklare. Enn så lenge regner derfor Birds of the World taksonet som en selvstendig art.
Biologi
Jemenjernspurv blir omkring 15 cm lang og veier typisk 20–24,3 g. Hannen har mørk gråbrun krone og øredekkere som har svake mørkebrune striper, og atskilt av iøynefallende hvitt eller hvitaktig strek som når så langt som til de bakre øredekkerne. Nakken er grå, kappen og rygg varmbrun med svartaktige eller veldig mørk brun striper, men overgumpen mangler striper. Vinger og stjert er mørkebrun, med to bleke vingebånd formet av kremfargede fjærspisser til medianen og de større dekkerne. Kinn og strupe blek sandfargede, med ei tydelig mørkflekket kjølstripe; bryst, flanker og frambuken er blek, med mørke brunaktige striper, og undergumpen er kremhvit eller svært blek sandfarget. Kjønnene svært like, men hunner i gjennomsnitt skiller seg fra hanner ved å være generelt dusere utfarget, ofte med mindre oransje i brystet, og lysere brune øredekkere, slik at mønsteret på hode ser mindre kontrasterende ut.
Arten er endemisk for de sørvestre fjellene i Jemen, fra Sanaá og sørover mot At Turbah, og det er bare bekreftet hekking i høyder på mer enn 2 650 moh. Det hevdes at bestanden består i kun seks lokasjoner. Habitatet er relativt nedbørsrikt og består av steinete fjellskråninger med gress og kratt, klipper og kultiverte terrasser, og det ligger normalt omkring 1 850–3 000 moh.
Claudio Suárez
Claudio Suárez (født 17. desember 1968 i Texcoco) er en meksikansk tidligere fotballspiller. Han spilte i forsvar, og er spilleren med flest landskamper for, 178 i alt. Det gjør ham også til utespilleren i verden med flest landskamper; bare målvakta Mohammed Al-Deayea fra har flere, med 181.
Suárez skårte seks landslagsmål. Han deltok i tre VM for Mexico: i 1994, 1998 og 2006. Han spilte for UNAM, Guadalajara, UANL og Chivas USA, og la opp i 2006.
Panola County (Mississippi)
Panola County er et County i den amerikanske delstaten Mississippi.
Countyet tilhører geografisk og kulturelt Mississippi Delta.
Nazarovo
Nasarovo (russisk: Назарово) er en by i Krasnojarsk kraj i Russland. Den ligger på venstre bredd av elva Tsjulym (en sideelv til Ob), rundt 240 km vest for Krasnojarsk. Innbyggertall: 54 393 (2007 est.), 56 539 (folketelling 2002), 64 400 (folketelling 1989).
Historie
Byen ble grunnlagt i 1700 av Nasari Patjukov, nær stedet hvor elva Adadymka munner ut i Tsjulym.
I 1888 ble det oppdaget forekomster av brunkull i området. Etter andre verdenskrig begynte brunkullutvinningen i stor stil, med utbyggingen av det første dagbruddet mellom 1947-1953. Deretter fulgte bygging av et varmekraftverk. I 1946 fikk landsbyen status som bymessig bosetning, og i 1961 fikk Nasarovo innvilget bystatus.
Næringsliv
Foruten kullutvinning og energiforsyning (varmekraftverket Nasarovskaja GRES) finnes det i byen virksomheter innen maskinbygging, bygningsindustri (stål- og betongkonstruksjoner, isolasjonsmaterialer) og møbelindustri.
Nasarovo ligger ved en jernbane som forbinder Atsjinsk ved den transsibirske jernbanen med Abakan ved den sørsibirske jernbanen. Byggingen av denne jernbanestrekningen begynte i årene før første verdenskrig, men ble ikke fullført før i 1925.
Renzo Piano
Liv og virke
I Norge er Piano også kjent for å ha designet Astrup Fearnley Museets bygg på Tjuvholmen i Oslo. Museet sto ferdig i september 2012, og ble Pianos første bygg i Skandinavia.
Hatful of Hollow
Hatful of Hollow er et samlealbum av den britiske gruppa The Smiths, utgitt i 1984. Platen består av opptak de gjorde i BBC Radio 1, samt to singler med dertilhørende b-sider.
Zeynep
Zeynep er et tyrkisk kvinnenavn, dannet av det arabiske navnet Zainab. Navnet er svært vanlig i Tyrkia.
Etymologi
Zeynep er en tyrkisk form av det arabiske navnet Zainab (arabisk: ), som sannsynligvis er dannet av zain (arabisk ), «skjønnhet».
Kjente personer med navnet
Personene i listen er ordnet kronologisk etter fødselsår.
Fakultet for ingeniørvitenskap og teknologi (UiT)
Fakultet for ingeniørvitenskap og teknologi (IVT) er et fakultet ved Universitetet i Tromsø (UiT). Fakultetet er en del av UiT i Narvik.
Fakultetet har følgende institutter:
Fakultetet har også studiesteder i Bodø, Mo i Rana i tillegg til tilbud ved campus Alta. Bjørn Solvang er dekan ved IVT-fakultetet.
UiT i Narvik var tidligere Høgskolen i Narvik. Skolen ble en del av Universitetet i Tromsø – Norges arktiske universitet fra 1. januar 2016. Fusjonen ble bestemt i en kongelig resolusjon av 19. juni 2015.
Her Beloved Villain
Her Beloved Villain er en amerikansk stumfilm-komedie fra 1920, regissert av Sam Wood og med Wanda Hawley i en av hovedrollene. Filmen er basert på et fransk skuespill fra 1893 av Alexandre Bisson og Albert Carré.
Filmen antas å ha gått tapt.
Handling
Når Louis Martinot, en aristokratisk ung fransk advokat, blir kalt bort på forretningsreise, ber han kameraten Paul Blythe om å undersøke bakgrunnen til Susanne Bergomat. Hvis hun er en passende kvinne, ønsker Louis å gifte seg med henne. Blythe, etter å ha sett Susanne, blir så forelsket at han frir til henne selv. Han lyver for Martinot at moren hennes er en kabaret-sangerinne, og at faren hennes er en fyllik - en egenskap som Susanne skal ha arvet. Med slik informasjon mister Martinot snart interessen, og Blythe gifter seg med Susanne. Han tar snart med seg henne til å bo i en annen by.
Men ett år senere befinner Blythe seg i en knipe, når Martinot kommer på besøk. Blythe forsøker å skjule sin kone for vennen sin, og sørger for at Dr. Poulard - en eldre forretningspartner - tar Susanne med på besøk til foreldrene hennes. Etter en rekke komiske uhell møtes Martinot og Susanne i Nice. Etter å ha oppdaget innholdet i Blythes rapport, bestemmer Susanne seg for å lære ektemannen sin en lekse.
Anna Leonowens
Anna Harriette Edwards Leonowens (født Edwards 5. november 1831 i Ahmadnagar i India, eventuelt i 1834, død 19. januar 1915 i Montréal i Canada) var en angloindisk (eller indiskfødt engelsk) lærer, sosial aktivist og forfatter av reiseskildringer.
Anna Leonowens ble kjent for sine bøker og fortellinger om sitt fem å lange opphold i Siam dit hun ble tilkalt i 1862 for å undervise de rundt 50 barna til kongen av Siam, kong Mongkut (Rama IV), i engelsk språk, vestlig dannelse og kultur. Etter oppholdet i Siam reiste hun til USA, der hun skrev sine bøker. Senere flyttet hun til Canada, der hun bodde blant annet i Halifax i Nova Scotia og var en av grunnleggerne av Victoria School of Art, som fortsatt eksisterer under navnet Novia Scotia College of Art and Design.
Hennes erfaringer i Siam (Thailand) ble senere inspirasjon for Margaret Landons roman fra 1944 kalt Anna and the King of Siam, foruten at den ble også filmatisert som spillefilm og gjort til fjernsynsfilm, og ikke minst til en populær musikal av Rodgers og Hammerstein i 1951 som The King and I.
Tidlig liv og familiebakgrunn
Anna Leonowens ble født under navnet Anna Harriette Edwards i Ahmadnagar, India 26. november 1831. Hun var andre datter av sersjant Thomas Edwards i Sappers and Miners og hans angloindiske kone, Mary Anne Glasscott, datter av en løytnant i Bombay Army. I senere år hadde ikke Leonowens særlig kontakt med sin familie og søkte å skjule sin bakgrunn ved å hevde at hun var født Caernarfon i Wales, som datter av en kaptein Crawford. Ved å gjøre dette beskyttet hun ikke bare seg selv, men også sine barn, som ville ha større sjanse til å lykkes sosialt om deres angloindiske bakgrunn, som ble ansett som «raseblanding», forble ukjent. Det finnes ikke noen dåpsattest i Caernarfon på henne, noe som kom som et sjokk på byen som lenge hadde sett på henne som et av sine mest berømte bysbarn.
Leonwens far døde før hun ble født. Noen måneder etter fødselen giftet hennes mor seg med irsk-katolske Patrick Donohoe, som var korporal i Royal Engineers. Familien flyttet rundt i India i takt med at Donohoes regiment ble forflyttet. Han fikk senere Victoriakorset for tapperhet i Bombay under det indiske opprøret. I 1941 tok familien permanent opphold i Deesa i den indiske delstaten Gujarat. Anna ble skrevet inn på Bombay Education Societys pikeskole i Byculla (som nå er en bydel i Mumbai). Dette var en skole som var åpen for elever av «blandingsrase» hvis fedre hadde tjent i det militære, men hadde mistet livet eller forsvunnet. Anna Leonowens selv hevdet senere at hun hadde gått på en britisk kostskole, og først hadde kommet til India som femtenåring.
Anna hadde et anstrengt forhold til sin stefar. Som voksen hevdet hun at han hadde forsøkt å presse henne til å gifte seg med en meget eldre mann, slik han først hadde gjort med søsteren hennesI Søsteren Eliza Julia Edwards var femten år gammel da hun i 1845 ble giftet bort til James Millard. De fikk i 1848 datteren Eliza Sarah Millard, som l 1864 giftet seg med Edward John Pratt, en 38 år gammel britisk embetsmann som hadde tjenestegjort i den indiske marinen. Eliza og Edwards sønn Edward John Pratt jr., fikk i 1887 sønnen William Henry Pratt, bedre kjent som filmstjernen Boris Karloff.
Anna Leonowens var forlover for sin søster, men tok likevel avstand fra søsterens ekteskap. Hun kuttet båndene til familien så totalt at ti år senere, da hun ble kontaktet i Siam av søsteren Eliza, truet Anna med selvmord om søsteren ikke lot henne være i fred.
Otto Austad
Otto Austad (født 6. februar 1926) er en norsk skihopper fra Siljan i Telemark som vant spesialhopprennet i Holmenkollen i 1953.
Han er æresmedlem av Siljan Idrettslag.
Aden Tutton
Aden Tutton (født 6. desember 1984) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.
Perry County (Mississippi)
Perry County er et fylke i den amerikanske delstaten Mississippi.
Elefantmanden
Elefantmanden (originaltittel: Her Elephant Man) er en amerikansk drama-stumfilm fra 1920, regissert av Scott R. Dunlap og med Shirley Mason og Alan Roscoe i hovedrollene. Filmen er basert på en roman fra 1919 av Pearl Doles Bell.
Filmen antas å ha gått tapt.
Dragedans
Dragedans (kinesisk: 舞龙, pinyin: Wǔ Lóng) er en kinesisk tradisjonell fremvisningsdans. Likesom løvedansen ser man den fortrinnsvis under festiviteter. Han-kinesere kaller seg gjerne Dragens etterkommere (龍的傳人 eller 龙的传人, Lóng De Chuán Rén) for å identifisere seg som folk.
Drager går i kinesisk kultur for å innvarsle hell og lykke, og det kan være slikt som makt, verdighet, fruktbarhet og visdom. Selv om dragen kan virke skremmende, er den velvillig innstilt, og dette var grunnen til at den kom til å symbolisere keisermakten.
Langrenn under Vinter-OL 2014 – 4 × 10 kilometer stafett menn
Langrenn under Vinter-OL 2014 – Stafett menn ble avholdt i Sotsji i Russland den 16. februar 2014.
I november 2017 ble Aleksandr Legkov og Maksim Vylegzjanin diskvalifisert på grunn av doping, og Russland mistet sølvmedaljen. Den 1. februar 2018 ble dette omgjort igjen slik at Russland beholdt sølvmedaljen etter at Russlands anke fikk medhold i Den internasjonale voldgiftsretten for sport.
Mac OS 9
Mac OS 9 var den niende og siste større utgave av operativsystemet klassisk MacOS fra Apple. Den ble lansert den 23. oktober 1999 , og ble av Apple betegnet som "det beste operativsystem noensinne". Det hadde støtte for Sherlock 2's søkemuligheter på internett, integrasjon med Apple's gratis online tjenester kjent som iTools og bedre Open Transport nettverksstøtte. Mens Mac OS 9 manglet minnebeskyttelse og full fleroppgavekjøring med forkjøpsrett, inkluderte de varige forbedringer introduksjonen av en automatisk programvareoppdateringsmaskin og gjorde Mac OS til et flerbrukersystem.
Apple stanset utviklingen av Mac OS 9 i slutten av 2001, og flyttet all fremtidig utvikling over på Mac OS X.
Mihai Coste
Mihai Coste (født 9. desember 1938) er en rumensk volleyballspiller.
Han representerte Romania under Sommer-OL 1964 i Tokyo, hvor han ble nummer 4.
Falstadsenteret
Falstadsenteret og Falstad museum ligger på Ekne i Levanger kommune i Nord-Trøndelag og er et minnested og senter for menneskerettigheter. Senteret består av Falstad fangeleir og Falstadskogen som ligger et steinkast unna og var rettersted for okkupasjonsmakten. Skogen er i dag krigsgravplass og fredet kulturminne.
DVB-T
DVB-T (engelsk: Digital Video Broadcasting – Terrestrial norsk: Digital videokringkasting – på bakkenett) er en substandard i DVB for digital kringkasting av fjernsyn fra sendere stasjonert på bakken (Digitalt bakkenett). De mest brukte metodene for datakomprimering er MPEG-2 og H.264 (MPEG-4 Part 10). I det norske digitale bakkenettet, som er bygd ut av NTV, benyttes H.264 (MPEG-4).
Falstadsenteret
Falstad Museum ble etablert i forbindelse med frigjøringsjubileet i 1995, og er innrettet i kjelleren i det som var hovedbygningen for SS-Strafgefangenenlager Falstad. Siftelsen Falstadsenteret ble opprettet 2000 og er et nasjonalt opplærings- og dokumentasjonssenter for krigens fangehistorie, humanitær folkerett og menneskerettigheter. Senteret ble åpnet 7. oktober 2006.
DVB-T
I juni 2006 nedsatte DVB Group en arbeidsgruppe som skal utvikle en avansert modulasjonsteknikk som skal bane veien for annen generasjons digitalt bakkesendt fjernsyn. Det er forventet at arbeidet med spesifikasjonen DVB-T2 vil være ferdig og oversendt til ETSI for standardisering mot slutten av 2007.
Grønn var min barndoms dal (film)
Grønn var min barndoms dal (originaltittel: How Green Was My Valley) er en amerikansk dramafilm fra 1941 regissert av John Ford. De ledende rollene spilles av Walter Pidgeon, Maureen O'Hara, Anna Lee, Donald Crisp og Roddy McDowall. Filmen er basert på Richard Llewellyns kjente roman Grønn var min barndoms dal fra 1939. Filmen vant fem Oscar, inkludert for Beste film.
Filmen ble godt mottatt av kritikerne og innbrakte 6 millioner dollar i USA. Den vant fem Oscar-priser (Beste film, beste regissør, beste dekorering, beste foto og beste kvinnelige birolle).
Filmen er i sort/hvitt.
Handling
Handlingen er lagt til en walisisk gruveby rundt år 1900. Gwilyn Morgan og hans fire sønner arbeider i gruvene. Den yngste, Hugh, tilbringer år i sengen med fosterskadde ben og undervises av presten Gruffydd som forøvrig nærer varme følelser for søsteren Angharad. Gruffydd arbeider uten lønn og kan ikke underholde en familie. Angharad gifter seg med gruveeierens sønn mr. Davis, men holder ikke ut livet med ham og reiser fra sitt hjem i Kappstaden for å skilles. Hun kommer tidsnok til å oppleve den gruveulykken som dreper hennes far. Gruffydd forlater den landsbyen som har baktalt ham og Angharad.
Om filmen
Ford hadde ønske om å spille inn filmen i Wales, men på grunn av krigen ble det vanskelig og derfor igangsatte han et stort prosjekt med å bygge kulisser i Malibu. 150 personer arbeidet i seks måneder med å bygge kulissene som skulle forestille en walisisk gruveby. Filmen ble tildelt Oscar for disse dekorasjonene. Den ble innspilt i svart/hvitt på bakgrunn av at den ble filmet i California. Bakgrunnen til at man ikke ville ha farger var at blomstene i California ikke har samme farger som i Wales.
Filmen kan sees på som et sosialrealistisk drama.
Den fikk blandet mottakelse av VGs anmelder som blant annet skrev: «''Dimensjonering av stoff og virkemidler er så pretensiøs og utført med så kyndig hånd at det som er kunstnerisk simulert plutselig kan se ut som ekte. Det gjelder å holde seg fast. Både instruktøren og skuespillerne gjør så nydelige ting at vi kunne komme til i la oss gripe av et syn på stoffet som ikke fortjener det''». Journalist Sven Egil Omdal beskrev den i 2010 på følgende måte: «''Mange filmer er laget over hvor trøstesløst livet ble etter at britene fant kull og omdannet grønne landskap til svart slum. Denne er en riktig tåreperse, som vant hele fem Oscar''».
Filmen innbrakte $6 millioner på amerikanske kinoer. Dens produksjonskostnader var på $1,25 millioner.
Filmen ble ikke satt på norske kinoer før 1946, grunnet krigen.
Priser
For priser og nomineringer, se IMDb awards.
Ivar Amlie
Ivar Johannessen Amlie (født 18. juni 1914 på Eina i Vestre Toten, død 30. mai 1944 på Eina) var en norsk kjøpmann og motstandsmann under andre verdenskrig. Han var tilknyttet Osvald-gruppen. I det illegale arbeidet gikk Amli under dekknavnet «Vestli».
Han var sønn av Hanna f. Dotsetsveen (f. 1886) og Johannes R. (f. 1881), begge fra Eina. Gift i 1939 med Emma K. Romshus, fra Eina.
30. mai 1944 hadde Statspolitiet klart å avsløre Amlies identitet, og tre Stapo-menn dro til hans bolig på Eina. Da Stapo-betjent Hein Magnar Henriksen forsøkte å pågripe Amlie satte han seg til motverge. Det endte med at at Henriksen drepte Amlie med to skudd i hjerteregionen. Det ble rapportert som «vådeskudd». Stapo-folkene arresterte også hans kone Emma, som ble sittende på Grini til krigens slutt.
Kristian Andresen
Kristian Juel Wille Andresen (født 23. april 1911 i Gjøvik, død ved skyting 5. september 1944 ved Trandumskogen) var en norsk sveiser og motstandsmann mot det nasjonalsosialistiske Tyskland.
Andresen jobbet som elektrisk sveiser ved Øveråsens motorfabrikk på Gjøvik. Under krigen deltok han i arbeidet til Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Andresen under dekknavnet «Mikkelsen».
Livio Wenger
Livio Wenger (født 20. januar 1993) er en sveitsisk skøyteløper.
Kristian Andresen
Han ble tatt av Gestapo 31. mai 1944 og skutt i september samme året. Han er gravlagt på Gjøvik kirkegård.
Livio Wenger
Han representerte Sveits under Vinter-OL 2018 i Pyeongchang, hvor hans beste resultat var nummer 4 på fellesstarten.
Sammenlagt i Verdenscupen
Oppdatert etter sesongen 2020/21. Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.
Minispill
Et minispill er et spill med mindre omfang inne i et videospill. De tar for seg gjerne en annen form for spilling enn hovedspillet, gjerne en enklere form, og har vanligvis en forbindelse med hovedspillet på et eller annet vis, for eksempel at man blir belønnet med noe i hovedspillet ved at man fullfører minispillet på et eller annet vis. Enkelte videospill består bare av en samling minispill, for eksempel California Games, som har et minispill til hver sport som er representert i spillet.
Seo Chun-gang
Seo Chun-gang (født 21. februar 1944) er en sørkoreansk volleyballspiller.
Hun representerte Sør-Korea under Sommer-OL 1964 i Tokyo, hvor hun ble nummer 6.
Jesús Navas
Jesús Navas González (født 21. november 1985) er en spansk fotballspiller som spiller for Sevilla FC.
3. juni 2013 ble han meldt klar for den lyseblå Manchester-klubben, etter å ha spilt hele sin karriere i spanske Sevilla. Han er kjent for å være en tradisjonell ving med stor fart og bra dribleferdigheter. Han har også en bror som er fotballspiller, Marco Navas.
Navas er også kjent for at han slet voldsomt med hjemlengsel tidligere, noe som skapte store problemer for Sevilla. Blant annet nektet han å være med på pre-season i USA og droppet flere ganger ut av Spania-treninger grunnet sin kroniske hjemlengsel. Han fikk likevel en bra karriere i Sevilla, der han spilte i 6 år, spilte 393 kamper totalt og vant 6 store pokaler, deriblant 2 Europaligatroféer og 2 Copa del Rey-trofeer. Han har også gradvis kvittet seg med hjemlengselen og ble blant annet med til VM i Sør-Afrika i 2010. Han har også tilpasset seg et nytt land etter at han gjennomførte en overgang til Manchester City FC.
Navas var med da Spania vant VM i fotball 2010 og EM i fotball 2012.
Greg Sukochev
Greg Sukochev (født 18. februar 1988) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.
Thulium
Thulium er et grunnstoff med kjemisk symbol Tm og atomnummer 69.
Historie
Thulium ble oppdaget av den svenske kjemikeren Per Teodor Cleve i 1879. Han forsket på erbiumoksid erbia (Er2O3) og lette etter urenheter da han skilte ut to ukjente oksider, et brunt og et grønt. Det brune som viste seg å være holmiumoksid, kalte han holmia. Det grønne var oksidet til et ukjent grunnstoff, og Cleve kalte oksidet thulia. Grunnstoffet kalte han thulium av Thule som er et gresk navn på et land langt mot nord, muligens Skandinavia.
Thuliums kjemiske symbol var til å begynne med Tu, men ble forandret til Tm av IUPAC, siden wolfram (tungsten på engelsk) på dette tidspunktet brukte Tu. Relativt rent thulium ble isolert i 1911 av den britiske kjemikeren Charles James i USA.
Egenskaper
Thulium er et sølvgrått skinnende metall som tilhører lantanoidene og de sjeldne jordmetallene. Det er formbart, smibart og mykt nok til at det kan skjæres i med kniv. I tørr luft er thulium relativt stabilt, men i varm eller fuktig luft dannes det raskt et grått oksidsjikt. Det reagerer med vann, og i syrer løser det seg opp under dannelse av hydrogen.
Isotoper
Isotopenes atommasse varierer fra 144,970073 u for 145Tm til 178,95534 u for 179Tm.
CAS-nummer: 7440-30-4
Forekomst
Thulium forekommer ikke i ren form naturlig, men finnes i mineraler som gadolinitt, euxenitt og monazitt. Det er det minst vanlige av de sjeldne jordmetallene, og andelen i jordskorpen er omkring 0,45 ppm. Kommersiell utvinning foregår hovedsakelig fra monazitt-leire i det sørlige Kina. Årlig produseres det omkring 50 tonn thuliumoksid på verdensbasis. Siden thulium er sjeldent og vanskelig å utvinne, koster metallisk thulium omtrent 50 USD per gram.
Anvendelse
På grunn av thuliums høye pris har det få kommersielle bruksområder. Isotopen 170Tm brukes som gammastråle-kilde i bærbare radiografiske instrumenter for materialinspeksjon på utilgjengelige steder. Thulium brukes også i lasere og som blått lysstoff i nyere plasmaskjermer.
Norwegian Open i rullestolcurling 2007
Norwegian Open 2007 i rullestolcurling var en internasjonal turnering som ble arrangert 16. – 18. november 2007 i Snarøyhallen.
Til sammen 8 lag deltok. Konkurranseformen er mixed lag, det vil si at begge kjønn må være representert på banen til enhver tid.
Konkurransen fungerte samtidig som NM i rullestolcurling, der de to norske lagene kjempet om NM-gull. Halden Curlingklubb stilte som Norge I, og Trondheim Curlingklubb stilte som Norge II. Trine Fissum ble for anledningen utlånt til Halden, siden de ikke hadde noen kvinne på laget sitt. Halden Curlingklubb ble best av de norske lagene, og ble dermed de første norgesmesterne i rullestolcurling.
Valdres Fotballklubb
Valdres Fotballklubb (stiftet 18. desember 2001 som SAFK Fagernes) er en norsk fotballklubb fra Valdres i Innlandet.
Historikk
Fotballklubben ble stiftet 18. desember 2001 som SAFK Fagernes og besto av A-lagene til Sør-Aurdal Fotballklubb og Fagernes Idrettslag. Fagernes lå da i 4. divisjon, mens Sør-Aurdal i flere år hadde spilt i 3. divisjon, etter at de rykket opp fra 4. divisjon etter 1998-sesongen. Sør-Aurdals sportslige kvalitet og Fagernes' økonomiske plattform skulle sikre suksess.
I 2006 ble Gunnar Dahlen ansatt som daglig leder og klubben endret navn til Valdres Fotballklubb. Klubben rykket opp til 2. divisjon etter 2007-sesongen, og ble der til de rykket ned igjen i 2014.
Klubbens daglige ledere:
Arto Koivisto
Arto Koivisto (født 7. desember 1947 i Storå) er en finsk tidligere langrennsløper.
Koivisto var med på det finske laget som tok gull på 4 x 10 km stafett under OL 1976 i Innsbruck. Under de samme lekene tok han bronsemedalje på 15 km.
Kirkevalget i Norge 2015
Kirkevalget i Norge 2015 ble avholdt 13. og 14. september 2015. Kirkevalget valgte representanter til bispedømmeråd og menighetsråd for de kommende fire år.
Nominasjonslista (NL) vant Kirkevalget i 2015 med 55% av stemmene, mens Åpen Folkekirke (ÅF) fikk 45% oppslutning. Det gav 42 representanter i Kirkemøtet for NL og 35 representanter til ÅF. Flertallet (ca. 70%) som sto oppført på NL hadde det samme synet om likekjønnet vigsel, som de som sto på ÅF sine lister. Nominasjonslistene inneholdt ca 30% med kandidater som sto for kirkas klassiske vigsel syn, om at ekteskapet er kun for mann og kvinne. Avstemningen om vigsel for likekjønnede fikk flertall i det påfølgende Kirkemøtet 2016. KIFO rapporten, en grundig analyse utført etter valget, skriver at 7 av 10 som stemte på NL, var imot likekjønnet vigsel.
Reglene for kirkevalg ble endret før valget i 2015. Menighetsrådsmedlemmer ble valgt på samme måte som tidligere gjennom listevalg, men ved valget i 2015 var det kun mulig å gi tilleggstemme til tre kandidater. Valget av bispedømmeråd skjedde i 2009 og 2011 ved single transferable vote, men var i 2015 listevalg.
Nominasjonsprosessen til valget åpnet opp for å stille med alternative lister. Ettersom det ikke finnes etablerte kirkepolitiske partier er det sittende menighetsråd eller bispedømmeråd som utnevner nominasjonskomité, og disse var tverrpolitisk sammensatt. Organisasjonen Åpen folkekirke stilte alternative lister ved valget. Nettverket Levende folkekirke anbefalte kandidater som burde få tilleggstemme på listene fra nominasjonskomiteene.
Utfordringer
Fra og med 2015 er det bare mulig å gi tre tilleggstemmer. I valgkretser der mer enn tre skal velges kan det være to lister, der én liste er et «balansert» forslag fra en nominasjonskomité, mens den andre er en «aktivistliste». Når man ikke kan stryke, og kun kan kumulere tre, men skal velge flere, så kan velgeren risikere å måtte gi stemmer til kandidater de ikke ønsker.
I juni 2015 valgte nominasjonskomitéens liste i Borg og Hamar å bytte navn til «Mangfoldig folkekirke». Kirkerådet frarådet dette fordi det '' .. gir inntrykk av at nominasjonskomiteens liste har en felles kirkepolitisk agenda''
Et valg mellom én liste med felles program, og én tverrpolitisk liste der personvalg er avgjørende, kan oppleves som urettferdig for velgere med avvikende syn på enkeltsaker. Dersom kandidater på den tverrpolitiske listen har sammenfallende syn med den andre listen, har velgere ikke noe reelt valg, med mindre velgeren vet dette og bruker sine tre kumuleringer for via personvalg å endre rekkefølgen på listen.
Det at velgerene hadde 2 alternative lister å stemme på, kunne oppfattes som om dette var to motsetninger. Den totale oversikten over kandidater som mente hva om valgets fanesak så slik ut;
I Nord Hålogaland bispedømme var det 25 med liberalt syn mot 7 med tradisjonelt syn.
I Nidaros, 25 mot 5
I Møre var det 26 mot 8
I Hamar var det 31 mot 4
I Borg var det 23 mot 6
I Tunsberg var det 25 mot 5
I Agder og Telemark var det 18 mot 10
I Stavanger bispedømme var det 5 med liberalt syn og 7 med tradisjonelt syn. (Her stilte ikke ÅF)
I Bjørgvin var det 5 med liberalt syn og 8 med tradisjonelt syn. (Her stilte ikke ÅF)
(De kandidater som ikke var helt tydelige i sin svar gitt til nominasjonskomiteen er utelatt)
Prionomma
Utseende
Store (ca. 50 millimeter), kraftige, mørke trebukker. Hodet er rundet med store fasettøyne, kjevene ikke forstørrede. Antennene er svært kraftige og noe sagtakkede, omtrent så lange som kroppen. Pronotum har kraftige pigger på sidene. Dekkvingene er hvelvede med litt utstående, stumpvinklede "skuldre".
Lekk tarm-syndrom
Lekk tarm-syndrom er et alternativmedisinsk begrep på vanlige tarmplager. Diagnosen har ingen anerkjennelse innenfor medisinen.
Prionomma
Utbredelse
Slekten er utbredt i Sørøst-Asia.
Lekk tarm-syndrom
En vanlig beskrivelse er en tilstand av endret eller skadet tarmvegg, forårsaket av gift, dårlig kosthold, parasitter, infeksjon eller medisiner, noe som har ført til økt  permeabilitet i tarmveggen av stoffer som vanligvis forblir isolert i fordøyelseskanalen, og ikke trenger inn i kroppens sirkulasjonssystem eller ut i bukhulen. Det hevdes også at når giftstoffer, mikrober, ufordøyd mat eller andre makromolekyler lekker gjennom tarmveggen, påvirker de kroppen direkte, mens andre hevder at de medfører en immunreaksjon på disse stoffene. Disse hypotesene er ikke bekreftet av kliniske undersøkelser.
Prionomma
Systematisk inndeling
Artsoversikten følger
Lekk tarm-syndrom
Pasienter som får denne diagnosen anbefales ofte dietter, herunder glutenfri diett,  kasein-fri diett, soppdrepende dietter, ketogene dietter, samt kosttilskudd som inneholder nystatin, vitamin B12, og probiotika.
Det verserer også påstander om at lekk tarm-syndrom er årsaken til andre sykdommer, herunder migrene, astma, multippel sklerose og autisme. Sistnevnte hypotese ble lansert av Andrew Wakefield som i en studie hevdet en sammenheng mellom MMR-vaksinen og autisme, forskning som senere viste seg å være manipulert. Det finnes ikke vitenskapelig støtte for noen av disse årsakssammenhenger.
Pike County (Mississippi)
Pike County er et fylke i den amerikanske delstaten Mississippi.
Landkreis Hoyerswerda (1825–1952)
Landkreis Hoyerswerda var en Landkreis i kongeriket Preussen og senere Fristaten Preussen. Kretsen ble opprettet i 1825 i Regierungsbezirk Liegnitz i provinsen Schlesien, ble i 1919 overført til provinsen Nedre Schlesien, i 1938 overført tilbake til provinsen Schlesien, og i 1941 enda en gang til provinsen Nedre Schlesien.
Ved oppløsningen av Preussen i 1947, ble kretsen en del av Den tyske demokratiske republikk (DDR). Fra 1945 tilhørte kretsen Land Sachsen, og i juli 1952 ble den oppløst under en administrativ reform i DDR der landene ble oppløst og erstattet av Bezirke.
Den vestlige delen av Landkreis Hoyerswerda ble under denne reformen skilt ut som Kreis Senftenberg, mens den gjenværende delen fortsatte under navnet Kreis Hoyerswerda innenfor Bezirk Cottbus i DDR. I 1990 skiftet denne navn til Landkreis Hoyerswerda, og eksisterte frem til 1. januar 1996.
Det geografiske området som omfattet den prøyssiske landkretsen Hoyerswerda befinner seg idag innenfor Landkreis Oberspreewald-Lausitz i Brandenburg og Landkreis Bautzen og Landkreis Görlitz i Sachsen.
Landkreis Hoyerswerda hadde i 1939 et areal på 869 km² og 59 303 innbyggere.
Her First Elopement
Her First Elopement er en amerikansk drama-stumfilm fra 1920, regissert av Sam Wood og med Wanda Hawley i hovedrollen. Filmen er basert på en roman fra 1915 av Alice Duer Miller.
Handling
Christina Elliott er bekymret for sin fetter Gerald Elliott, som har blitt desperat forelsket i Lotta St. Regis - en danserinne med et helle rtvilsomt rykte. Deres velstående familie truer med å gjøre Gerald arveløs hvis han velger å fortsette sitt forhold med Lotta.
I mellomtiden ankommer Adrian Maitland for å overtale Lotta til å la sin yngre bror Ted være i fred. Men Christina og Adrian blir straks interesserte i hverandre, og ønsker å gifte seg med hverandre.
Ludwig Stumpfegger
Ludwig Stumpfegger (født 11. juli 1910 i München, død 2. mai 1945 i Berlin) var en tysk nazi-lege og SS-offiser. Han var Adolf Hitlers personlige lege, og var i Førerbunkeren da Hitler begikk selvmord. Han deltok også i medisinske forsøk på fanger i konsentrasjonleire.
Han meldte seg inn i SS i 1933 og i NSDAP i 1935. Han mottok Jernkorset av 1 klasse i 1943.
Stumpfegger var en dyktig ortopedisk kirurg, og arbeidet på en klinikk i Hohenlychen under Karl Gebhardt. På Gebhardts anbefaling ble han 31. oktober 1944 sendt til førerhovedkvarteret på Østfronten. Han beundret Hitler, og gav ham sin ubetingede lojalitet. På dette tidspunkt ble Hitler også behandlet av Theodor Morell, som gav ham piller som forverret tilstanden. Stumpfegger var allikevel påpasselig med ikke å kritisere Morell.
Fra 20. april 1945 var Stumfpegger til stede i Førerbunkeren i Berlin. Han bodde der på to rom på det nedre nivået, i tilknytning til Hitlers private del av bunkeren. Han tok også hånd om andre i bunkeren; blant annet stelte han 28. april foten til Robert Ritter von Greim, som hadde blitt såret da han fløy inn til Berlin.